**Zápisnica č. 12**

**z výboru ZMLaP Rudinka p.s. konaného dňa 22.7.2020**

**Prítomní :**  Ďurec, Bačová, Štefanková

DR – Filip

**Program** :1. Kontrola plnenia úloh

2. Plnenie úloh PSoL

3. Príprava VZ

4. Rôzne

**Ad 1.**

Úloha č. 10 – splnená, DPH pri prenájme pozemkov nemusíme uplatňovať rovnako

**Ad 2.**

Informácia o plnení úloh PSoL:

* Ťažba a predaj dreva : 363 m3
* Uhadzovanie haluziny : 360 m3
* Vyžínanie : 1,00 ha
* Prerezávky : 1,05 ha

Dňom 11.7.2020 ukončil činnosť OLH p. Miroslav Belica zo zdravotných dôvodov.

**Úloha č. 11**

Výbor ZMLaP zabezpečí nového OLH .

Termín : do 10.8.2020

Zodpovedný : predseda

**Ad 3.**

Príprava VZ :

* VZ sa bude konať v náhradnom termíne **05.09.2020 o 15,00 hod**. v kultúrnom dome v Rudinke
* Program bude podľa pozvánky s tým, že jednotlivé body budú prednášané v skrátenej forme
* Vzhľadom na situáciu s Korona vírusom musia byť dodržané nasledovné podmienky :

-do budovy KD sa musí vstúpiť s ochranným rúškom na tvári

-pri vstupe sa musí vykonať dezinfekcia rúk

-každému bude zmeraná teplota bezdotykovým teplomerom

-budú dodržané rozostupy pri sedení v sále

-pri výdaji peňazí budú mať vydávajúci ochranné rukavice a preberajúci musia dodržať odstupovú vzdialenosť 2 m

-občerstvenie nebude podávané žiadne

Z uvedených dôvodov je obmedzená kapacita sály v KD, a preto žiadame, aby sa členovia nechali v maximálnej možnej miere zastupovať formou splnomocnenia. Splnomocnenie nemusí byť overené a môžete splnomocniť aj členov výboru a toto splnomocnenie zoskenované poslať mailom na [urbar@mail.telekom.sk](mailto:urbar@mail.telekom.sk) , alebo [jan.durec@centum.sk](mailto:jan.durec@centum.sk) . Hlavne by tak mohli urobiť domáci obyvatelia, ktorí si môžu prevziať peniaze u p. Bačovej v týždni po schválení uzavierky na VZ.

**Ad.4**

Rôzne .

* Výbor upozorňuje súkromných vlastníkov lesa v miestnej časti Uhliská a Koryto na rozširovanie podkôrnikovej kalamity a povinnosť ju spracovať. Momentálne je najväčšia kalamita s vyschnutým drevom na parcele EKN 2834 , kde zo 16 podielov vlastní p. Boďa Juraj („neznámy“) 10 podielov, p. Ján Čučo Rudinka 2 podiely, p. Erika Boďová Brodno 2 podiely. Ostatní vlastníci majú len po 1/48-ne.

Upozorňujeme na to preto, lebo táto parcela priamo susedí s našou parcelou a táto kalamita už prechádza do nášho lesa. Členovia výboru budú kontaktovať vlastníkov na uvedenej parcel a predseda upozorní OÚ Žilina odbor PLO

* Žiadosti o dotácie : predseda podal 2 žiadosti o dotáciu :

1. Žiadosť o náhradu za obmedzenie hospodárenia v 5. stupni ochrany lesa (Rochovica) – na túto žiadosť bolo vydané rozhodnutie o jej pridelení v sume 7.345,00 €
2. Žiadosť o náhradu za mimoprodukčné funkcie lesa. O tejto žiadosti sa ešte rozhoduje.

Ing. Ján Ďurec, predseda ZMLaP p.s.